Metrologija

Metrologija (ili mjeriteljstvo) jeste nauka o mjerenju, koja uključuje sve teoretske i praktične aspekte mjerenja - bavi se metodama mjerenja fizikalnih veličina, ostvarivanjem i održavanjem etalona fizikalnih veličina, razvojem i izradom mjerila (mjernih instrumenata, uređaja i mjernog pribora), te analizom mjernih rezultata. Za njen nastanak većina metrologa navodi 18. vijek. Mjeriteljstvo je razvijeno do primijenjene nauke. Ono je, kao i sve druge primijenjene nauke, našlo ishodišta duboko u specijalističkim strukama u kojima se nešto svrhovito mjeri. Dijeli se na: teoretsko mjeriteljstvo; praktično mjeriteljstvo; zakonsko mjeriteljstvo. Također, može se posmatrati zavisno od: fizičke veličini koju razmatra (mjeriteljstvo vremena, mjeriteljstvo dužine, temperature...); područja primjene (mjeriteljstvo medicine, mjeriteljstvo astronomije, topografije...). U definiranju mjeriteljstva izrečena je multidisciplinarna kategorizacija poimanja mjeriteljstva na kvantitetnom (količinskom) i kvalitetnom (sadržajnom) određenju pojavnosti u svim djelatnostima, zbivanjima, stanjima i događajima. Mnoge mjerne jedinice su izvan priznatih sistema mjernih jedinica, pa ipak služe potrebi količinskog i sadržajnog određenja. Međunarodni sistem mjernih jedinica (SI) ima nekoliko grupa mjernih jedinica po čemu se vidi da se mnogo toga ne može mjeriti osnovnim jedinicama. Iz mjernih jedinica SI-a moguće je shvatiti temeljito šta se izražava i kakav je aktivitet u brojčanom izrazu. Zato te mjerne jedinice čine osnovu za razvoj mjeriteljstva, a s tim i ekonomije, po osnovi tačnosti, preciznosti, poštenja i korektnosti pri razmjenjivanju informacija, proizvoda, usluga i novca. Nedovršeni članak Metrologija koji govori o fizici treba dopuniti. Dopunite ga prema pravilima Wikipedije.